b'\n_START_ARTICLE_\nNaminis kalakutas\n_START_SECTION_\nMatmenys\n_START_PARAGRAPH_\nNamini\xc5\xb3 kalakut\xc5\xb3 vidutinis k\xc5\xabno ilgis 100\xe2\x80\x93124,9\xc2\xa0cm. Patin\xc5\xb3 svoris\xc2\xa0\xe2\x80\x93 12\xe2\x80\x9316\xc2\xa0kg (sunkiausias u\xc5\xbeaugintas sv\xc4\x97r\xc4\x97 39 kg), pateli\xc5\xb3\xc2\xa0\xe2\x80\x93 7\xe2\x80\x939\xc2\xa0kg. Per metus kalakut\xc4\x97s padeda apie 90 kiau\xc5\xa1ini\xc5\xb3. Peri 28 paras.\n_START_SECTION_\nAuginimas Lietuvoje\n_START_PARAGRAPH_\nLietuvoje kalakutai buvo laikomi dvaruose, valstie\xc4\x8diai j\xc5\xb3 beveik netur\xc4\x97jo. 1939\xc2\xa0m. \xc5\xa1ie pauk\xc5\xa1\xc4\x8diai sudar\xc4\x97 tik 2,4\xc2\xa0% \xc5\xa1alyje auginam\xc5\xb3 pauk\xc5\xa1\xc4\x8di\xc5\xb3, daugiausia j\xc5\xb3 buvo U\xc5\xbenemun\xc4\x97je.\n_START_SECTION_\n\xc5\xbdod\xc5\xbeio kilm\xc4\x97\n_START_PARAGRAPH_\nKalakuto pavadinimai daugelyje kalb\xc5\xb3 rei\xc5\xa1kia vis skirtingas geografines vietas; pvz., angl. turkey, turk. hindi, portug. peru. Lietuvi\xc5\xa1kas pauk\xc5\xa1\xc4\x8dio vardas kil\xc4\x99s nuo Kalikuto uosto. Sp\xc4\x97jama, kad tokia painiava kilo d\xc4\x97l to, kad \xc5\xa1is pauk\xc5\xa1tis buvo supainiotas su giminingu pauk\xc5\xa1\xc4\x8diu patar\xc5\xa1ka. Prekyb\xc4\x85 \xc5\xa1iais pauk\xc5\xa1\xc4\x8diais daugiausia kontroliavo Osmanai (Turkija), o tie pauk\xc5\xa1\xc4\x8diai gabenti i\xc5\xa1 Madagaskaro. Indijos pavadinimas su gyv\xc5\xabnu susij\xc4\x99s grei\xc4\x8diausiai d\xc4\x97l Amerikos laikymo Azijos (Indijos) dalimi.\n_START_SECTION_\nM\xc4\x97sa\n_START_PARAGRAPH_\n3\xe2\x80\x934 m\xc4\x97nesi\xc5\xb3 kalaku\xc4\x8diukus jau galima valgyti. M\xc4\x97sa dietin\xc4\x97, skani, lengvai vir\xc5\xa1kinama.'